கேள்வி: அரசு மருத்துவக் கல்லூரி, திண்டுக்கல் பற்றி தகவல் சொல்.
பதில்: அரசு மருத்துவக் கல்லூரி, திண்டுக்கல் (''Government Medical College, Dindigul'') என்பது தமிழ்நாடு திண்டுக்கல் மாவட்டம் புதிதாக 2021-2022 கல்வி ஆண்டு முதல் செயல்படும் அரசு மருத்துவக் கல்லூரி ஆகும். திண்டுக்கல் மாவட்டத்தில் அரசு மருத்துவக் கல்லூரி அமைத்திட, திண்டுக்கல் அருகே உள்ள ஒடுக்கத்தில் 2020ஆம் ஆண்டு மார்ச் மாதம் அடிக்கல் நாட்டப்பட்டு, ரூபாய் 327 கோடி செலவில் கட்டுமான பணிகள் நடைபெற்று வந்தன. இதன் பணிகள் முடிவடைந்தை அடுத்து இக்கல்லூரிக்கு தேசிய மருத்துவ ஆணையம் மாணவர் சேர்க்கைக்கு அனுமதி வழங்கியது. இந்நிலையில் சனவரி 12, 2022 அன்று இந்தியப் பிரதமர் நரேந்திர மோதி காணொலி காட்சிமூலம் இக்கல்லூரியினைத் திறந்து வைத்தார்.https://timesofindia.indiatimes.com/india/pm-narendra-modi-inaugurates-11-new-medical-colleges-in-tamil-nadu/articleshow/88856004.cmshttps://www.livemint.com/politics/policy/pm-narendra-modi-will-inaugurate-11-new-medical-colleges-in-tamil-nadu-today-11641947336693.htmlhttps://infra.economictimes.indiatimes.com/news/urban-infrastructure/pm-modi-inaugurates-11-new-medical-colleges-in-tamil-nadu/88856967 நடப்பு கல்வியாண்டு முதல் இளநிலை மருத்துவ மாணவர் சேர்க்கை நீட் தேர்வு (இளநிலை மருத்துவம்) மதிப்பெண் அடிப்படையில் நடைபெறுகிறது. ஆண்டு ஒன்றிற்கு 150 மாணவர் வீதம் சேர்த்துக்கொள்ளப்படுவர்.